१. रिमझिम पावसात जाऊ गं, 
गुण गुण गाणे गाऊ गं, 
थेंब टपोरे आले गं, 
सगळे गोकुळ न्हाले गं, 
थुइथुइ नाचत न्हाऊ गं ||

२. निळ्या निळ्या घुंगुरांनी खळाळले रान; 
ओथंबल्या आभाळाचे ओलावले भान. 
काळ्या काळ्या कपारीत कल्लोळ दुधाचा;
एकाएकी कोसळला पाऊस मधाचा ||

३. या मेघांनो आभाळ भरा 
या धरतीवर अभिषेक करा 
विहंगाचे मधुगान हरपले 
या मातीचे श्वास करपले ||
वाहु दे सुखाचा पुन्हा झरा 
सुकून गेल्या वनांवनांवर 
सचिंत झाल्या मनांमनांवर 
करुणेची संतत धार धरा ||

एखाद्या नव्याकोर्‍या कवितेने सजलेल्या जाहिरातीने नवा ऋतू सुरू व्हावा, हे मराठीत प्रथमच घडत होते. पाडगावकरांच्या लेखणीने या कवितांपुरता विराम घेतल्यानंतर पुन्हा असा प्रयोग झाला नाही आणि पुन्हा तसा पाऊस पडला नाही.

प्रत्येकाची वेगळी शैली
मंगेश पाडगांवकरांचे अनुवादित साहित्यातील योगदान
पाडगावकरांच्या काही नमुनेदार पाऊस-कविता
मंगेश पाडगावकरांचे काव्यवाचन